ang tanging paghuhulong pumasok sa kaniyang pag iisip ay ang pangyayari, na sa dahilang umalis na ang general, ang kaibigan at nag aampon sa mag aalahas, marahil ang mga kagalit nito, ang mga pinaslang, ang mga napinsalaan, ay nangagsipagbangon ngayon na sumisigaw ng higanti, at siyay pinag uusig ng samantalang general upang makuha sa kaniya ang kayamanang naipon. iyan ang sanhi ng pagtatanan! ngunit ang kaniyang mga sugat ay saan nagbuhat? nagtangka kayang magpakamatay? yaon kayay anak ng paghihiganti? anak kaya ng isang kapusukan, gaya ng ibig ipahiwatig ni simoun? tinanggap kaya niya yaon sa pag ilas sa mga kawal na umuusig sa kaniya? ang huling paghuhulong ito ang siyang inaakala niyang siyang lalong nalalapit marahil sa katotohanan. nakatulong pa sa pagpapatibay sa gayong paghuhulo ang telegrama na katatanggap pa lamang niya at ang pagmamatigas ni simoun sa mulat mula pa na ayaw pagamot sa medikong nasa pangulong bayan ng lalawigan.